rv 



Bs&eKawM® 


'Gnandg 


Esperanto 

HAMBURG ehh 

Eldonanto: Hamburga 
Esperanto-Societo r. a. 

www.esperanto-hambura.de 

Poŝta adreso: 
Klaus-Groth-Str.95 
20535 Hamburg 
Tel: 0160/17 33 980 

Konto: GLS-Bank 
n-ro: 200 6716 500 
BLZ 430 609 67 

Prezidantino: 

Kerstin Baasch 
Scharpenmoor 74 e 

22848 Norderstedt 

baasch@esperanto-hamburq.de 

Redaktoro: 

Benno Klehr 
VVinterhuder VVeg 32 
22085 Hamburg 
Tel: (040)43188347 
klehr@esperanto-hamburq.de 


Karaj legantoj, 


ĉu Azerbajĝano troviĝas en Eŭropo? Jes, fakte, kvankam 
UEA vicigas ĝin inter la aziaj ŝtatoj. Almenaŭ parto de 
Azerbajĝano troviĝas norde de la Kaŭkaza Montaro, kaj 
certe okcidente de Uralo, la kutimaj limoj de Eŭropo. 
Dum la Kantokonkurso de Eŭrovido la 14an de Majo 
en Dŭsseldforf (Germanio) la lando gajnis la unuan 
lokon per „Running Scared" de svedaj komponistoj kaj 
aŭtoroj, kantita de Ell kaj Nikki. La tradicie „grandaj“ 
landoj Francio kaj Britio en 2011 nur atingis malgravajn 
poziciojn. Ankaŭ Germanio, kiu pasintjare gajnis, nur 
atingis la dekan lokon. 

Parolante pri televido, kvankam ne Eŭrovido, mi havis 
la ŝancon prezenti Esperanton. Dum la Eŭropa Festo 
en Norderstedt ĉe Hamburg filmis loka televido noa4. 
Inter multaj aliaj partoprenantoj mi estis intervjuita kiel 
parolanto de Hamburga Esperanto-Societo. 
Bedaŭrinde nur unu frazo poste estis sendita, sed la 
esenca funkcio de Esperanto kiel peranto inter la popoloj 
estis komprenebla. Raporton pri tiu festo vi trovos sur 
la antaŭlasta folio. 

Mi deziras al vi agrablan someran tempon kun memo- 
rindaj spertoj, ĉu dum kongreso aŭ Hamburga Somero. 

Benno Klehr 


La kunvenoj de 

Hamburga 

Esperanto-Societo 

okazas en la 

Kultur-Butiko 

St.OEOftG e.V. 

Alexanderstr. 16 
20099 Hamburg 


Sentenco 

lam la tero denove estos 
senforma kaj dezerta, kaj 
sur tomboŝtono oni legos: 
Ĉiu volis la plejbonon 
- por si mem. 

Siegfried Lenz 


Redaktofino 

Redaktofino 

Redaktofino 

de n-ro 4/2011: 15-08-11 

de n-ro 5/2011: 15-10-11 

de n-ro 1/2012: 15-01-12 































Landesgartenschau 

Norderstedt 2011 

21* April bis 
9. Oktober 

La urbo Norderstedt situas norde de Hamburg, tiom proksime 
al la norda kvartalo de Hamburg, ke oni apenaŭ konstatas, 
ke estas alia urbo, eĉ alia federacia lando. Ankaŭ la nomo 
Norderstedt indikas ĝian rilaton al Hamburg, kaj ne la sudan 
situon en Ŝlesvig-Holstinio. 

En tiu ĉi jaro okazas grandega ĝardena ekspozicio sur 
72hektaroj, el kiuj estas 25 ha. da akvo, 25 ha. da arbaro, 
22 ha. da ĝardena parko. 

Oni prezentas 40.000 staŭdojn, 3.000 rozojn, pli ol 1.000 
rododendrojn kaj milojn da aliaj ĝardenaj plantoj kaj floroj. 
Apude staras 200 betuloj, pinoj kaj kverkoj kaj 50 eŭropaj fruk- 
toarboj. En la arbara tereno oni plantis 121.000 arbidojn. 
Oni povasspekti ĝardenojn laŭ diversaj konceptoj: Detradicia 
legoma ĝardeno ĝis ornama ĝardeno de artisto. 

La enirprezo de€15,-aŭ€13,- por senenspezuloj vere estas 
sufiĉe altaj, same la prezoj por trinkaĵoj. La organizantoj 
klarigas, ke tia evento kaŭzas altajn kostojn ke malpli altaj 
prezoj ne estas eblaj. 

Tamen rekomendinda prezentaĵo. 

Venu kaj spertu! (bv. legi inviton sur paĝo 4) 

Benno Klehr 

Fotoj (krom unu): www.landesgartenschau-norderstedt.de 




18 -23 JULIO 2011 
Programo de la aranĝo 

La ĝenerala loko por renkontiĝoj estas la „Kulturbutiko“, tio estas 

Kulturladen St. Georg • Alexanderstrafie 16 • 20099 Hamburg 


Tago 

Lundo (18) 

Mardo (19) 

Merkredo (20) 

Ĵaŭdo (21) 

Vendredo (22) 

Matene 
lOa horo 

- 

Tuttaga 

ekskurso al Stade 

Benno Klehr: 
Urba historio 

Gerald Roemer: 
Verda Ĉefurbo 

Benno Klehr: 

Novaj ekologiaj 
teknologioj 

Tagmeze 

12 h 

- 

Tagmanĝo en Stade 

je libera 
dispono 

je libera 
dispono 

komuna tagmanĝo en 
Altona 

Posttagmeze 
14.30 h 

Promenado 
en la 
kvartalo 

Promenado en Stade 

Vizito de 
Havena Urbo 

promenado 
en urbocentro 

Promenado en Altona, 
revojaĝo 
per pramŝipo 

18:00 h 

Vespermanĝo 

laŭplaĉe 

Revojaĝo al 
Hamburg 

Vespermanĝo 

laŭplaĉe 

Vespermanĝo 

laŭplaĉe 

Vespere kradrostitaj 
viando kaj kolbasoj dum 
Somera Festo de H.E.S. 
en la ĝardeno 
de la kulturbutiko 

Vespere 
19.30 h 

Salutrondo 

Komuna vespermanĝo 
22.00 h: senkosta 
lum-akvo-koncerto 

Foirejo ĉe Reeper- 
bahn poste eble 
amuziĝa kvartalo 

Elsbeth VVielgus 
Esperanto en Hamburg 
dum la pasintaj 50jaroj 


Somera Festo de Hamburga Esperanto-Societo 


Membroj de HES bonvolu aliĝi ĝis la lOa de Julio ĉe Ralph Glomp aiomp@esperanto-hambura.de kaj pagu €12,- 

Se vi bezonas helpon, ĉar vi perdiĝis en la urbo - aŭ devas informi la aliajn ke vi malfruiĝas, vi povas uzi la 
alarman telefonnumeron de la Hamburga Somero: (+49) - (0)160 - 17 33 980 


































Nia Programo 


Jaŭdaj klubvesperoj: en Kulturladen St.Georg 
Alexanderstral3>e 16 • 20099 Hamburg • 19.00h la membroj 
kolektiĝas en la kafejo • 19.00h vespera prelego laŭ la suba programc? 






Ce-Ellen-ir-tago (promeno al esperanto-arbo) 
15.00h ĉe metrostacio Horner Rennbahn 
(elirejo Am Gojenboom). 15.00 h kafo kaj kuko 
en Park-Haus (BŭlaustraR>e/Lange Reihe). 


9 


Esperanto - 

Pasporto al la tuta mondo 

Amuza lernfilmo pri la familio Bonvolu. Antaŭe 
parto de Mazi en Gondolando. (30 minutoj.) 


23 


Germana Esperanto Kongreso 
en Mŭnster 2011: 

Partoprenintoj rakontas 

Bildoj kaj raportoj pri la GEK, kompreneble 
ankaŭ novaĵoj kaj klaĉo el Esperantujo. 


26 


Dimanĉo! 

Landesgartenschau Norderstedt 

Komuna vizito al ĝardena ekspozicio (paĝo 4) 


16 


Jŭrgen Wulff: 

Lernovespero “Nutraĵoj” 

Ni lude lernas por pligrandigi nian vorttrezoron. 


30 


Benno Klehr: 

Ekzercoj pri la akuzativo 

laŭ Edit Slazakne Tar. 




Diskuta Rondo: 

Ĉu vi kontentas pri la nova urbestro / 
registaro en Hamburgo? 


14 


Diskuta Rondo: 

Kia estus la vivo en Germanio, 
se ne ekzistus Eŭropa Unio? 


18 


Lundo (Hamburga Somero) 
Salutrondo 


19 


Mardo (Hamburga Somero) 
22.00 h Lum-akvo-koncerto 


20 


Merkredo (Hamburga Somero) 
Nokta foiro ĉe Reeperbahn 


21 


Elsbeth VVielgus: 

Esperanto en Hamburg dum 
la pasintaj 50 jaroj 


22 


Vendredo (Hamburga Somero) 
Somera Festo en la ĝardeno 


Necesas antaŭa aliĝo (v. folion 2 sube) 


28 


Diskuta Rondo: Monarkejo Danio 

Ĉu indas havi reĝinon aŭ reĝon aŭ eĉ 
imperieston en Germanio? Kundiskutu 
avantaĝojn kaj malavantaĝojn turisme, 
ekologie, ekonomie ktp. 




Universala Kongreso de Esperanto 

Partoprenintoj rakontas 


11 


Benno Klehr: Otzi - la glacihomo 

laŭ komprenekzerco de Katalin Smideliusz. 


18 


Hannelore Brunow: 

Johann Sebastian Bach 

Vivo kaj muziko de la komponisto. 


24 


Merkredo, 18.30 h 

Estrarkunsido 


(publika) 


25 


Dominik Grauert: 

Kiel fari bonan prezentadon? 




La Simpsonoj 

La fama animacia familio en Esperanto 






















































































































































Landa Gardena Ekspozicio 
Ni komune vizitas la eventon 
la 26 an de Junio 2011 
membroj de HES pagos nur€ 8,- 

En tiu ĉi jaro ni 
havas la ŝancon, 
viziti belegajn 
ĝardenojn en 
Norderstedt. 

Niaj klubanoj 
povas kontroli 
sian scion pri la 
nomoj de plantoj 
kaj eble ankaŭ 
lerni ion pri riboj 
kaj grosoj, fram- 
boj kaj rubusoj aŭ faboj kaj fazeoloj. 

Ni povos rigardi kaj ekscii la nomojn de la miloj da flo- 
roj, kaj certe multaj membroj eĉ ne scias la germanajn 
nomojn, sed ni ja povos lerni. 

Ni renkontiĝos tagmeze je la 12.30 h antaŭ la enirejo de 
la ekspozicio. Kiel atingi la lokon bonvolu trovi dekstre! 
La normala enirprezo estas € 15,- 

Bonvolu aliĝi ĝis la 23a de Junio ĉe Ralph Glomp 
alomp@esperanto-hambura.de 



Hamburg-Enigmo 

Kie troviĝas la apuda cera- 
mika reliefo? Gi estas parto 
de konata monumento. 


Foto: U. Niesert 



Horaro de metrooj kaj busoj 
al la ĝardena ekspozicio 

metroo U1 en direkto Norderstedt Mitte 
Hauptbahnhof Sud foriro: 11:15 11:25 

Norderstedt Mitte alveno 11:55 12:05 

buso 293 

direkto Kisdorf, Denkmal foriro 11:58 

direkto Nor. Stadtpark foriro | 12:08 

Norderstedt, Stadtpark alveno 12:04 12:14 

Oni povas aĉeti tagan bileton por la trafiksistemo 
HVV je la prezo de €5,50 - aŭ veturi kune kun iu, 
kiu havas HVV-abonon, kaj vojaĝi senkoste. 


Verdaj trafikiloj en la Verda Ĉefurbo 2011 


Apud la grandaj stratoj en Hamburg kutime troviĝas 
specialaj vojoj ekskluzive por bicikloj. Tio ne estas 
novaĵo en la jaro 2011, sed biciklaj vojoj jam ekzistis 
antaŭ 50 jaroj. En tiuj jaroj tamen ne ĉie en la urbo 
ekzistis vere bonaj vojoj por bicikloj. En la sesdekaj 
jaroj de la pasinta jarcento aŭtomobiloj ĝenerale estis 
pli gravaj al la homoj. Do oni konstruis larĝajn stratojn 
por aŭtoj kaj nur lasis flankajn vojetojn por bicikloj. 



La aŭtomobilistoj ofte ne respektis la vojojn kaj par- 
kumis siajn veturilojn sur la biciklejoj. La konsciiĝo pri 
la mediprotektado nur kreskis en la 70aj jaroj. Inter la 
unuaj kiuj malkovris la valoron de biciklo en moderna 
urbo estis verduloj kaj - kompreneble Esperantistoj. 


Tion bone respegulas la priskribo de Jean Codjo en 
la romano „Aventuro en mondo de ŝajnigado”, ke en 
eŭropaj industriaj landoj eĉ bone salajrataj personoj 
ne havas aŭton sed uzas biciklon. 

De post la 80aj jaroj la biciklaj vojoj plilarĝiĝis: de 60 cm 
en la 60aj jaroj al 80 cm kaj de post 2000 eĉal lOOcm. 
En plej novaj vojoj (en stratoj kun sufiĉe da spaco) 
ekzistas kvazaŭ biciklaj ŝoseoj kun du paralelaj vojoj 
en diversaj direktoj (entute 2,40 m). 

Ekde 2009 ekzistas sitemo de lueblaj bicikloj en Ham- 
burg. Eblas senkoste uzi biciklon dum duona horo, la 
unua horo kostas € 1,20, la dua horo €4,80. Oni devas 
registri sin perbanka karto kaj pagi €5,— kiuj restas kiel 
forkonsumebla bonhavo. Ekzistas multaj biciklaj stacioj 
proksime al gravaj stratoj aŭ metrostacioj. 

















Solvo de 

Hamburg-Enigmo 

La reliefo kiu montras ter-me- 
zuriston estas unu el multaj, 
kiuj ornamas la ŝtuparejon en 
la malnova Elb-tunelo. Ankaŭ 
en la aliaj partoj de la tunelo 
troviĝas ceramikaj ornamaĵoj 
kun rialto al la tunelo, la ha- 
veno kaj la maro. 

Foto: U. Niesert 

Stranga malsata besto 

Krokodilo Gena, 14-jara, havas sian propran poŝ- 
telefonan melodion. La reptilo, kiu vivas en ukraina 
akvario iam verŝajne tro vaste malfermis sian faŭkon kaj 
devoris poŝtelefonon. La kunlaborantoj de la akvario en 
Dnepropetrovsk komence ne volis kredi ke la krokodilo 
devoris la poŝtelefonon. 

„Tamen tiam sonoris la telefono kaj la sono venis el la 
ventro de nia Gena“, diris flegistino de la zooparko. 
Kiel finiĝis tiu afero ne estas konate. Certe estis necesa 
operacio. Kompatinda krokodilo! 

E. Marianne Borchert 



Tuttaga ekskurso al Stade 

dum la Hamburga Somero 2011 


iama Hansa urbo, kies have- 
no estas pli malnova ol tiu de 
Hamburg. La urbocentro kun 
la mallarĝaj stratoj ankoraŭ 
prezentas la mezepokajn 
strukturojn kaj multajn baro- 
kajn konstruaĵojn. Interili estas 

trabfakaj konstruaĵoj kaj brikaj Foto: stade-tourismus.de 
masonaĵoj, kiuj prezentastipan 
nordgermanan aspekton de komercista urbo. 

De Hamburg oni atingas la urbon Stade per metrolinio 
S3 dum unu horo. La partoprenantoj de la Hamburga 
Somero ne devas pagi por la vojaĝo al Stade, membroj 
de HES pagu €5,- 



Mardon, la 19an de Julio la partoprenantoj de la Ham- 
burga Somero ekskursos al la urbo Stade. 

Membroj de Hamburga Esperanto-Societo, kiuj 
volas partopreni, antaŭe aliĝu ĉe Ralph Glomp 
(alomD@esperanto-hambura.de ). 

En Stade ni faros urbo-pro- 
menadon, tagmanĝos ĉe la 
mezepoka haveno (ĉiu mem 
pagas) kaj poste daŭrigos la 
promenadon. 

La urbo Stade estas malnova 


Monumento Atlantic Hotel 

Ekde Oktobro 2010 la fama hamburga Atlanic estas 
oficiale protektita monumento. Tiu Hotelo montras 
eksterordinaran ekzemplon de la intertempe maloftaj 
palacaj hoteloj el la pasinta jarcento. La ekstera aspekto 
estas tipa por la riĉa burĝa arkitekturo de la tempo de 
la germana imperiestra tempo. Ankaŭ la luksa internaĵo 
respegulas tiun tradicion, kiu estas tre bone konservita 
por monumento pri tempo, kiam riĉuloj povis vojaĝi per 
krozadŝipoj ekde Hamburg. Tiam ili ankaŭ bezonis la 
adekvatan tranoktadon. La konstruaĵo estas samtempe 
urba, arkitektura kaj socialhistoria monumento. 


Eŭropa Festo en Norderstadt 

La 8an de Majo en Norderstedt, norde de Hamburg 
okazis Eŭropa Festo kun partoprenantoj el multaj landoj 
kaj kulturoj, kiuj prezentis siajn kulturojn kaj manĝaĵojn. 
Hamburga Esperanto-Societo (kies prezidantino loĝas 
en Norderstedt) tie prizorgis informstandon pri Espe- 
ranto, kiu bedaŭrinde same kiel la stando de Europa- 
Union ne trovis tiom da intereso ĉe la vizitantoj kiel la 
allogaj manĝaĵoj kaj trinkaĵoj de la aliaj standoj. Por la 
provleciono dum la sekva Sabato en popolaltlernejo 
ne aliĝis sufiĉe da interesitoj. 




Hotelo Atlantic 


Foto: Hamburg stadtvviki Hannelore kaj Benno ĉe la informstando 












































Chaos Computer Club 

La ĥaosa komputila klubo konsistas el diversaj lokaj 
grupoj en Germanio, kies membroj kiel interretaj pi- 
ratoj eniris la datenarojn de grandaj firmaoj. Hodiaŭ 
la klubo batalas por libereco de la individuo kontraŭ 
kontrolado per ŝtataj instancoj, kaj por la sekureco de 
privataj datenoj. Pasintjare fakuloj de la klubo funkciis 
kiel konsilantoj de la konstitucia juĝejo en Germanio. 
En Aprilo 2011 la klubo kongresis en Hamburg. 

Dum tiu kongreso, kiun partoprenis i.a. esperantistoj 
prof. Martin Haase kaj Thomas VVurfel, unu por ni inte- 
resa evento estis, ke pli ol dek personoj komencis lerni 
Esperanton. Bedaŭrinde la loka esperanto-klubo antaŭe 
ne estis informita; ĉu pli bone diri ne informis sin ? 

Laŭ raporto de Gerald Roemer 


Miskompreno 

Ĉu en Hamburg 
ekzistas semaforoj 
por akrobatoj? 
Almenaŭ ĝi ankaŭ 
estas verda. 


Foto: B. Klehr 


Benefica koncerto 
anstataŭ piroteknikaĵo 

Kutime en Majo en Hamburg okazas la Japana 
Ĉerizflora Festo kun granda piroteknikaĵo. 

En 2011 la unuan fojon post 43 jaroj ĝi ne okazas, ĉar 
la japanaj komercistoj en Hamburg ne volas elspezi 
monon, kiu estas urĝe bezonata por plibonigi la situa- 
cion post la grandaj katastrofoj en Japanio. 

La japana ĉerizflora festo en Hamburg estis iniciatita 
de la japana ĝenerala konsulo en 1968. Ek de tiam la 
japanaj komercistoj ĉiujare dankas al la urbo Hamburg 
pro la gastamo, kiun ili spertas ĉi tie. 

La granda piroteknikaĵo ĉiam estis la kulmina fino de 
la festo, dum kiu japanoj prezentis siajn landon kaj 
kulturon diversloke en la urbo. 

La 22an de Majo 2011 en la halo de la komerca ĉambro 
okazas benefica koncerto por la viktimoj en Japanio. 
La muzikistoj sensalajre ludas muzikaĵojn de Bach, 
Grieg, Haydn, Mozart, Piazzolla, Rachmaninoff, de 
Saraste, Susato, Takemitsu k. a. 

La aliro al la koncerto estas senkosta. Oni petas 
mondonacojn por Japanio al la konto de 
Deutsch-Japanische Gesellschaft zu Hamburg e.V. 
Kun la celo „Hamburger Bŭrger helfen Japan“ 
HypoVereinsbank Hamburg, BLZ: 200 300 00 
Konto-numero: 1019 1064 


Lueblaj elektro-aŭtoj 

Ekde la 11a de Majo en Hamburg ekzistas la ebleco lui 
elektrajn aŭtojn de la tipo Smart nomataj e-Flinkster. 
Germana Fervojo ofertas ilin en sia sistemo de or- 
ganizita kunveturado (Car-Sharing). La aliĝo normale 
kostas €50,- en diversaj urboj en Germanio. Por 
abonantoj de la Hamburga Trafiksistemo HVV la aliĝo 
estas senkosta. 

La prezo por la luado dependas de tempo kaj distanco: 
Uzado de aŭto dum 1 horo por 10 km kostas €7,70 kaj 
por 3horoj kun 20 km kostas €21,40. 

La elektraj aŭtoj uzas ekskluzive elektron el ekologiaj 
fontoj, do ne damaĝas al la medio. 


La piroteknikaĵo en 2010 

Altona helpas al Japanio 

En la kulturcentro Motte en Hamburg-Altona Sabaton 
la 18an de Junio okazos Benefica prezentado por 
subteni tri help-projektojn por Japanio, kiuj estas orga- 
nizitaj de instruisto de la Japana lernejo en Hamburg, 
iniciato por la Mukojima-Akademio kaj japana lektoro 
en la universitato de Hamburg. 

Okazos legado, dancado, muziko, aktualaj raportoj, 
prezentado de japanaj specialaĵoj kaj informado. 

La aliro al la okazaĵo estas senkosta. Oni kolektos 
mondonacojn por Japanio dum la vespero. 


elektro-aŭto ap 


Foto: hvv.de 










